CELEX: 62010TN0032
Language: sk
Date: 2010-01-22 00:00:00
Title: Vec T-32/10: Žaloba podaná 22. januára 2010 — Ella Valley Vineyards/ÚHVT — Hachette Filipacchi Presse (ELLA VALLEY VINEYARDS)

27.3.2010   
            
            
               SK
            
            
               Úradný vestník Európskej únie
            
            
               C 80/40
            
         Žaloba podaná 22. januára 2010 — Ella Valley Vineyards/ÚHVT — Hachette Filipacchi Presse (ELLA VALLEY VINEYARDS)
   (Vec T-32/10)
   2010/C 80/65
   Jazyk žaloby: francúzština
   
      Účastníci konania
   
   
      Žalobkyňa: Ella Valley Vineyards (Adulam) Ltd (Jeruzalem, Izrael) (v zastúpení: C. de Haas, avocat)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Hachette Filipacchi Presse SA (Levallois-Perret, Francúzsko)
   
      Návrhy žalobkyne
   
   
               —
            
            
               zrušiť rozhodnutie prvého odvolacieho senátu ÚHVT z 11. novembra v rozsahu, v akom porušilo článok 8 ods. 5 nariadenia č. 207/2009,
            
         
               —
            
            
               zaviazať ÚHVT na náhradu trov konania spoločnosti ELLA VALLEY VINEYARDS v súlade s článkami 87 až 93 rokovacieho poriadku Súdu prvého stupňa.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „ELLA VALLEY VINEYARDS“ pre výrobky triedy 33 (prihláška č. 3 360 914).
   
      Majiteľ ochrannej známky alebo označenia, ktoré je základom námietky: Hachette Filipacchi Presse SA.
   
      Ochranná známka alebo označenie, ktoré je základom námietky: francúzska slovná ochranná známka a slovná ochranná známka Spoločenstva „ELLE“ pre výrobky triedy 16 (ochranná známka Spoločenstva č. 3 475 365).
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: zrušenie rozhodnutia námietkového oddelenia.
   
      Dôvody žaloby: porušenie článku 8 ods. 5 nariadenia (ES) č. 207/2009 v rozsahu, v akom si dotknutá skupina verejnosti nevytvorí žiadnu súvislosť medzi dotknutými ochrannými známkami a používanie ochrannej známky „ELLA VALLEY VINEYARDS“ nebude mať neoprávnene prospech z dobrého mena skorších ochranných známok „ELLE“.